Document ID: 32005D0420

32005D0420
L 143/34
JURNALUL OFÍCIAL AL UNIUNII EUROPENE
DECIZIA COMISIEI
din 2 iunie 2005
de modificare a apendicelui A din anexa VIII la Actul de aderare din 2003 în ceea ce privește anumite unități din sectorul peștelui, cărnii și laptelui din Letonia
[notificată cu numărul C(2005) 1609]
(Text cu relevanță pentru SEE)
(2005/420/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace (1), în special anexa VIII capitolul 4 secțiunea B subsecțiunea I punctul 1 litera (d),
întrucât:
(1)
Letoniei i s-a acordat o perioadă de tranziție pentru anumite unități enumerate în apendicele A (2) din anexa VIII la Actul de aderare din 2003. Apendicele menționat anterior a fost modificat prin Deciziile 2004/460/CE (3) și 2004/472/CE (4) ale Comisiei.
(2)
Letonia a prezentat o declarație conform căreia un anumit număr de unități din sectorul laptelui, al peștelui și al cărnii au încheiat procesul de aliniere la norme și răspund acum pe deplin cerințelor legislației comunitare. Pe de altă parte, unele unități au încetat activitatea.
(3)
În consecință, este oportun să se modifice apendicele A din anexa VIII la Actul de aderare din 2003. Din motive de claritate, acesta ar trebui înlocuit.
(4)
Comitetul permanent pentru lanțul alimentar și sănătate animală a fost informat cu privire la măsurile prevăzute de prezenta decizie,
ADOPTĂ PREZENTA DECIZIE:
Articolul 1
Apendicele A la anexa VIII la Actul de aderare din 2003 se înlocuiește cu textul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 2 iunie 2005.

Labels: 17
7
0
6
18
15